Gabriel Erik von Haartman

Gabriel Erik von Haartman (vuoteen 1810 Haartman, 9. maaliskuuta 1757 Nauvo – 2. elokuuta 1815 Turku) oli Turun akatemian rehtori ja lääketieteen professori. Hartman toimi yliopiston edustajana myös Pietariin matkanneessa suomalaisessa lähetyskunnassa 1808. Hartman aateloitiin vuonna 1810.

Elämä 
Haartman sai vuonna 1782 viran Turun kaupunginlääkärinä, ja seuraavana vuonna hänet nimitettiin Turun akatemiaan anatomian, kirurgian ja obstetriikan professoriksi. Vuonna 1789 hän siirtyi lääketieteen professoriksi. Syksyllä 1808 Haartman nimettiin akatemian rehtoriksi. Venäjän valloitettua maan Suomen sodassa Haartman aktivoitui myös valtakunnanpolitiikassa.

Vuonna 1785 Haartman oli avioitunut viisitoistavuotiaan apteekkarintyttären Fredrika Lovisa von Mellin kanssa. Pariskunnan esikoinen, tytär Lovisa Dorothea, syntyi vuonna 1788. Häntä seurasi Lars Gabriel 1789 ja Hedvig Margaretha 1790. Fredrika kuoli kuitenkin lapsivuodekuumeeseen vuonna 1792 pian neljännen lapsensa Carl Danielin syntymän jälkeen. Haartmanin sisar Jeanne huolehti lapsista, kunnes neljä vuotta myöhemmin Haartman avioitui uudestaan Fredrika Sofia Fockin kanssa. Tästä avioliitosta syntyi kaikkiaan kahdeksan lasta, muun muassa pojat Gustaf Reinhold ja Johan Robert.

Kunnianosoitukset 
  Pyhän Vladimirin III. luokka ritarimerkki kaulanauhassa, Suomen lähetyskunta 1808.

Lähteet

Aiheesta muualla 
 Arno Forsius: Lääkärien koulutus Turun akatemiassa vuosina 1640—1827 .
 
 Valokuva: Gabriel Erik von Haartman, Europeana-verkkojulkaisu: digitaalinen arkisto. Viitattu 8.1.2023

Suomalaiset lääkärit
Turun akatemian professorit
Suomalaiset professorit
Suomen lähetyskunta 1808
Vuonna 1757 syntyneet
Vuonna 1815 kuolleet